钦定古今图书集成/明伦汇编/闺媛典/第345卷 > 《红线诗五首》屠隆
## 钦定古今图书集成/明伦汇编/闺媛典/第345卷 > 《红线诗五首》屠隆

结束戎装剑陆离，月华星彩共低垂。严城秋冷铜焦
死，魂断三千外宅儿。

龙文匕首髻乌蛮，一霎遥空响珮环。街鼓未休营卒
卧，满身风露魏城还。

直拂银河织女机，天风飒飒泛霞衣。手持北斗黄金
合，千里关山度若飞。

忽离琼筵下玉阶，湘裙低覆蹋云鞋。情知不是人间
别，歌散香销十二钗。

金银宫阙是侬家，暂插鸾钗拂鬓鸦。一逐孤云天外
去，朱门空锁碧桃花。

《大戴礼记》：“陆终氏娶于鬼方氏，鬼方氏之妹谓之女
𬯎氏，产六子，孕而不粥三年，启其左胁，六人出焉。其
一曰樊，是为昆吾；其二曰惠连，是为参胡；其三曰篯，
是为彭祖；其四曰莱言，是为云郐人；其五曰安，是为
曹姓；其六曰季连，是为𦬒姓。”
《吴越春秋》：“鲧娶于有莘氏之女，名曰女嬉，年壮未孳，
嬉于砥山，得薏苡而吞”之，意若为人所感，因而妊孕，
剖胁而产。高密

《博物志》：“徐君宫人，娠而生卵，以为不祥，弃于水滨孤
独，母有犬名鹄仓，持所弃卵衔以归母，母覆煖之，遂
成小儿，生而偃，故以为名。宫人闻之，乃更录取，长袭
为徐君。”

《后汉书西羌传》：“羌无弋爰剑者，秦厉公时为秦所执，
以为奴隶。后得亡归，与劓女遇于野，遂成夫妇。女耻
其状，被发覆面，羌人因以为俗。”

《搜神记》：“秦始皇时有王道平，长安人也。少小时与同
村人唐叔偕女小名父喻，容色俱美，遂誓为夫妇。寻
王道平被差征伐，落陷南国，九年不归。其父母见女
长成，即许与刘祥为妻。女与道平言誓甚重，不肯改
事。父母逼迫，不免出嫁刘祥。经三年，忽忽不乐，常思
道平忿怨之深，悒怏而死。死经三年，道平还家，乃诘”
乡人：“此女何在？”乡人曰：“此女意在于君，被父母凌逼，
嫁与刘祥，今已死矣。”平问墓在何处？乡人引往墓所，
平悲号哽咽，三呼女名，绕墓悲苦，不能自止。平乃祝
曰：“我与汝立誓天地，保其终身，岂料官事牵缠，致令
乖隔，使汝父母嫁与刘祥，既不契于初心，死生永诀。
然汝有灵，使我见汝平生之面；若无神灵，从兹而别。”
言讫，又复哀泣逡巡，其魂灵自墓而出，问平：何处来？
良久契阔：“本与君誓为夫妇，以保终身，为父强逼，乃
出聘刘祥，已经三年。日夕忆君成病，结恨致死，乖隔
幽途。然念君宿愿不忘，再求相慰。妾身未损，可以再
生，还为夫妇。且速开冢破棺，出我必活。”道平审言，乃
启墓门扪看之，其女果活，乃结束随道平还家。其夫
刘祥闻之惊怪，申诉州县，检律断之无条。乃录状奏

《汉书王莽传》：“始建国元年，长安狂女子碧呼道中曰：
‘高皇帝大怒，趣归我国，不者，九月必杀汝’。”莽收捕杀
之。

地皇一年，南郡张羁、江夏羊牧、王匡等起云杜绿林，
号曰“下江兵”，众皆万人。二年，平原女子迟昭平能说
经，博以《八投》，亦聚数千人在河阻中。〈注〉服虔曰：“《博奕
经》以八箭投之。”

《后汉书南蛮传》：“建武十六年，交阯女子征侧及其妹
征贰反。征侧者，麊泠县雒将之女也，嫁为朱鸢人诗
索妻，甚雄勇。交阯太守苏定以法绳之，侧忿，故反。于
是九真、日南、合浦蛮里皆应之，凡略六十五城，自立
为王。交阯刺史及诸太守仅得自守。光武乃诏长沙、
合浦、交阯具车船，修道桥，通障谿，储粮谷。十八年，遣”
伏波将军马援、楼船将军段志发长沙、桂阳、零陵、苍
梧兵万馀人讨之。明年夏四月，援破交阯，斩征侧、征
贰等，馀皆降。

《东夷传》：北夷索离国王出行，其侍儿于后妊身，王还
欲杀之。侍儿曰：“前见天上有气大如鸡子，来降我，因
是以有身。”王囚之，后遂生男，王令置于豕牢，豕以口
气嘘之，不死。复徙马阑，马亦如之。王以为神，乃听母
收养，名曰东明。东明长而善射，王忌其猛，复欲杀之。
东明奔走，南至掩㴲水，以弓击水，鱼鳖皆聚浮水上。
《东明》乘之，得度，因至夫馀而王之。

《刘先主志》“孙夫人才捷刚猛，有诸兄风。侍婢百人，皆
仗剑侍立。先主每下车，心常凛凛。”

《天中记》：吴黄龙中，吴郡海盐陆东美妻朱氏有容止，
夫妻相重，寸步不离，时人号为“比肩人。后妻卒，东美
不食而死。合葬后未一岁，冢上生梓树，同根二身，相
抱而合成一树，每有双雁常宿于上。孙权闻之嗟叹，
封其里曰‘比肩’”，墓曰“双梓。”后子弘与妻张氏亦相爱
慕，吴人呼为“小比肩。”

《搜神记》：“晋武帝世，河间郡有男女私悦，许相配适。寻
而男从军，积年不归，女家更欲适之，女不愿行，父母
逼之，不得已而去，寻病死。其男戍还，问女所在，其家
具说之，乃至冢哭之，叙哀而不胜其情，遂发冢开棺，
女即苏活，因负还家，数日平复如初。后夫家闻，仍往
求之，其人不还，曰：‘卿妇已死，天下岂闻死人可复活
耶？此天赐我，非卿妇也’。”于是相讼，郡县不能决，以谳
廷尉。秘书郎王导奏：“以精诚之至，感于天地，故死而
更生。此非常事，不得以常理断之，请还开冢者。”朝廷
从其议。

《建康实录》：“元帝渡江随帝，有王离妻季氏者，洛阳人。
将洛阳旧火南渡，自言受道于祖母王氏，传此火并
有遗书二十七卷。临终使行此火，勿令断绝。火色甚
赤，异于常火，有灵验。四方病者，将此火煮药及灸，诸
病皆愈。相传妖惑，官司禁不能止。及季氏卒，火亦经
时而灭，人号其所居为‘圣火巷’。”

《广古今五行记》：“后蜀李势末年，马氏妇妊身，儿从胁
下出，母子无恙。其年势为桓温所灭。”

《十六国春秋？北凉录》：“沮渠蒙逊妻孟氏，武城人。以蒙
逊元始元年立为后。孟氏有勇力，蒙逊寝于新台，阉
人王怀祖击之，伤其左足，孟氏擒而斩之。”

《宋书王华传》，“华父𫷷居在吴，晋隆安初，王恭起兵讨
王国宝，时𫷷丁母忧在家，恭檄令起兵，𫷷即聚众应
之，以女为贞烈将军，以女人为官属。”

《古今乐录》：“《华山畿》者，宋少帝时，南徐一士子从华山
畿往云阳，见客舍女子，悦之，因感心疾而死。及葬，车
载从华山度，比至女门，牛不肯前，女出而歌曰：‘华山
畿，君既为侬死，独活为谁施。欢若见怜时，棺木为侬
开’。棺应声开，女遂入棺，乃合葬焉，号神女冢。”自此有
《华山畿》之曲。

又《诚斋杂记》：“南徐士子从华山畿往云阳，见客舍有
女子，年十八九，悦之无因，遂感心疾。母问其故，具以
启母。母为至华山寻访，见女具说。女闻悦之，因脱蔽
膝，令母密置其席下卧之，当已少日，果差。忽举席见
蔽膝而抱持，遂吞食而死。气欲绝，谓母曰：‘葬时车载
从华山度’。母从其意，比至女门，牛不肯前，打拍不动。”
女曰：“且待须臾妆点沐浴。”既而出歌曰：“华山畿，君既
为侬死，独活为谁施。欢若见怜时，棺木为侬开。”棺应
声开，女入抱之，遂活。两家相庆，配为夫妇。

《宋书朱修之传》：修之随到彦之北伐，戍滑台，为虏所
围，数月粮尽。修之母闻其被围既久，常忧之。忽一日
乳汁惊出，母号泣告家人曰：“吾今已老，忽复有乳汁，
斯不祥矣。吾儿其不利乎。”后问至，修之果以此日陷
没。

《广古今五行记》：“宋孝武时，荆州杨欢妻于股中生女，
女至齐犹存。”

《交州记》：“赵妪者，九真军安县女子，乳长数尺，不嫁，入
山聚群盗，常著金檎踶屐。”

《南越志》：“军安县女子赵妪，尝在山中聚结群党，攻掠郡县，著金箱齿屐及象头斗战。”

《南史张敬儿传》：敬儿长自荒远，少习武事，既从军都
下，又四方宁靖，益不得志。其妻尚氏曰：“吾昔梦一手
热如火，而君得南阳郡。元徽中，梦一髀热如火，君得
本州。建元中，梦半体热，寻得开府。今复举体热矣。”以
告所亲，言其妻初梦次梦，今举体热矣。阉人闻其言
说之，事达武帝，武帝疑有异志，敕收敬儿。始其母于
田中卧，梦犬子有角，䑛之，已而有娠而生，故初名“狗
儿。”宋明帝嫌名鄙，改为“敬儿。”

《南齐书陈显达传》，“显达出杜姥宅，大战破贼，矢中左
眼，拔箭而镞不出。地黄村潘妪善禁，先以钉钉柱，妪
禹步作气，钉即时出，乃禁显达目中镞，出之。”

《梁书任昉传》：“昉字彦昇，父遥。遥妻裴氏尝昼寝，梦有
彩旗盖四角悬铃，自天而坠，其一铃落入裴怀中，心
悸动，既而有娠，生昉。幼好学，早知名。”

《女红馀志》：“临川王宏妾江无畏，善骑马。翠眊珠羁，玉
珂金镫。”

鸡肋北魏太武令古弼征冯弘，高丽救军至，弘令妇
人被甲居中，其精卒及高丽陈兵于外，东奔高丽。
《潞安府志》：后魏太延元年，有鄙妇人持方寸玉印，诣
潞县侯孙家，既而亡去。玉色鲜白，光照内映。印有三
字为龙鸟之形，不类人迹，文曰“旱疫平。”

《魏书李孝伯传》：孝伯兄祥，祥子安世。初，广平人李波
宗族强盛，残掠生民。前刺史薛道𢷋亲往讨之，波率
其宗族拒战，大破𢷋军，遂为“逋逃之薮，公私成患。百
姓为之语曰：‘李波小妹字雍容，褰裙逐马如卷蓬，左
射右射必叠双。妇女尚如此，男子那可逢’！”安世设方
略，诱波及诸子侄三十馀人，斩于邺市。

《隋书五行志》：大业元年，雁门人房回安母，年百岁，额
上生角，长二寸。《洪范五行传》曰：“妇人，阴象也。角，兵象
也，下反上之应。”是后天下果大乱，阴戎围帝于雁门。
《唐书五行志》：至德三年八月，建康人家婢死，埋之九
日而更生。有牧牛人闻，出之。

《龙安府志》：“相传李白母浣纱于蛮婆渡，有鱼跃入篮
中，母烹食之，觉有孕，是生白。”

《酉阳杂俎》：“公安潺陵林百姓王从贵妹未嫁，常持金
刚经。贞元中，忽暴疾卒，埋已三日，其家复墓，闻冢中
呻吟，遂发视之，果有气。舆归，数日能言。云初至冥间，
冥吏以持经功德放还。”

《西溪丛语》：李义山《柳枝诗序》有“湔裙水上”之语。《北史》：
窦泰母梦风雷有娠，期而不产，甚惧。有巫者曰：“渡河
湔裙，产子必易。”便向水所，忽见一人云：“当生贵子，可
徙而南。”母从之，俄而生泰。及长，为御史中尉。

“辟寒。李昌夔在荆州雪中打猎，大修装饰。其妻独孤
氏亦出女陈二千人，皆著红紫绣袄子及锦鞍鞯。”
《全唐诗话》：“伊用昌，不知何许人，与其妻乞食，多在于
江右、庐陵、宜春诸郡。出语轻忽，常为人殴击，呼之为
‘伊风子’。”爱作《望江南》词，与其妻唱和，词皆有旨。妻有
殊色，豪富子弟以言笑戏调不可犯。夫妻至南城县
丐死，牛肉食之。死后人有见之者，夫妻皆蹑虚而行，
发视所埋处，惟有烂牛肉，无别物。

《报应记》：唐陈惠妻王氏，初未嫁，表兄褚敬欲婚王氏，
父母不许，敬诅曰：“若不嫁我，我作鬼必相致。”后归惠，
惠为仁寿尉，敬阴恚之，卒后，王梦敬旋觉有娠，经十
七月不产，王氏忧惧，乃发心持《金刚经》，昼夜不歇，敬
永绝交，鬼胎亦销，从此日持七遍。

《玉堂闲话》：“昭宗为梁主劫迁之后，岐、秦诸州各蓄甲
兵甚众，恣其劫掠自给。成州有僻远村墅，巨有积货，
主将遣二十馀骑夜掠之，既仓卒至，罔敢支吾。其丈
夫并囚缚之，罄搜其货，囊而贮之。然后烹豕犬，遣其
妇女羞馔，恣其饮啖。其家先尝收莨菪子，其妇女多
取之熬𢭏一如辣末，置食味中，然后饮以浊醪。于时”
药作，竞拔剑掘地，入火投渊，颠而后仆。于是妇女解
去良人执缚，徐取骑士剑一一断其颈而瘗之。其马
使人逐至官路，棰而遣之，罔有知者。后地土改易，方
泄其事。

契丹犯阙之初，所在群盗蜂起。陈州有一妇人为贼
帅，号白项鸦，年可四十许，形质粗短，发黄体黑，来诣
戎王，袭男子姓名，衣巾拜跪皆为男子状。戎王召见，
赐锦袍银带、鞍马，署为怀化将军，委之招辑山东诸
盗，赐与甚厚。伪燕王赵延寿召问之，妇人自云“能左
右驰射，被双鞬，日可行二百里，盘矛击剑，皆所善也。”
其属数千，男子皆役服之。人问“有夫否？”云：“前后有夫
数十人，少不如意，皆手刃之矣。”闻者无不嗟愤。后为
兖州节度使符彦卿戮之。

“晋少主之代，有妇人仪状端严，衣服铅粉，不下美人，
而无腿足。由带已下，如截而齐，馀皆备具。其父载之
以独车，自邺南游浚都，乞丏于市，日聚千人，至于深
坊曲巷，华屋朱门，无所不至。时人嗟异，皆掷而施之。”
后京城获北戎间谍，官司案之，乃此妇为奸人之领
袖，所听察甚多，遂戮之《邻几杂志》：“康定中，侍禁李贵”为西边寨主妻为昊贼
所虏去，家中一白犬，颇驯扰，祝之曰：“我闻犬之白，乃
前世为人也。尔能送我归乎？”犬俯仰如听命，即裹粮
随之，有警，则引伏草间，渴即濡身而返。凡六七日出
贼境，其夫无恙，朝廷封崇信县君。

《画墁录》：“凤翔妇与黄冠通奸，即妊不能决。在禁中四
年，至英庙登极赦免，而妇生子，发拂面，齿满口。余未
之信。至岐下，取案文阅之，不谬。”

《东坡志林》：“黄州岐亭有王翊者，家富而好善。一日，有
村妇林中见一桃过熟而绝大，独在木杪，乃取而食
之。翊适见，大惊。妇人食已，弃其核。翊取而剖之，得雄
黄一块如桃仁。乃吞之，甚甘美。自是断荤肉，斋居不
复杀生。”

《诚斋杂记》：惠州有温都监女，名超超，颇有色，年十六
不肯嫁人，闻子瞻至，喜谓人曰：“此吾婿也。”每夜闻子
瞻讽咏，则徘徊窗外。子瞻觉而推窗，则超超逾垣而
去。子瞻从而物色之，温具言其然，子瞻曰：“吾当呼玉
郎，与子为姻。”未几，子瞻过海，此议不谐，其女遂卒。故
子瞻思念之，为作《卜筭子》词，中有云：“拣尽寒枝不肯
栖，寂寞沙洲冷。”谓其择偶也。

《后山谈丛》：城民妻有二十一子而双生者七。
《投辖录》：李平仲云：蔡元长自长安易镇西川，道华山，
旧闻毛女之异，思得一见。向晚，从者见岳庙烧纸钱，
炉中有物甚异，以告元长亟往视之，乃一妇人也，遍
身皆毛，色如绀碧，而发若漆，目光射人。顾元长曰：“‘万
不为有馀，一不为不足’。言讫而去，其疾如飞。既至成
都，命追写其像以”祀之。元长亲语“先太师如此，并模
其像见之”云。

《宋史李全传》：“嘉定十三年，全合张林军得数万，袭东
平之城南，金参政蒙古刚帅众守东平，全以三千人
金银甲、赤帜，绕濠跃马索战。诘旦，金骑兵三百奄至，
全欣然上马，帅帐前所有骑赴之，杀数人，夺其马，逐
北抵山谷，上有龙虎上将军者，贯银甲，挥长槊盛兵
以出，旁有绣旗女将，驰抢突斗。会诸将至，拔全以出”，
精锐丧失大半。“龙虎上将军”者，东平副帅。“干不搭女
将”者，刘节使女也。

《癸辛杂识》：“周文英之父名彦荣，守节死于毘陵。昔在
闽广时，有许夫人者，聚兵立山寨甚盛，周每至其寨
往来，许悦之，因嫁焉，遂辟诸山寨。最后至一寨，遇伏
前值水坎，周跃马过之，许马弱堕坎，遂为所烹。
马八二国进贡，二人皆女子，黑如昆仑，其阴中如火，
或有元气不足者，与之一接，则大有益于人。”又有二
人能按摩百疾，不劳药饵。或有心腹之疾，则以药少
许涂两掌心，则昏如醉，凡一昼夜始醒。或谓此数人
至前途，因不服水土皆殂。

《辍畊录》：“中原红寇未起时，花山贼毕四等仅三十六
人，内一妇女尤勇捷，聚集茅山一道宫，纵横出没，略
无忌惮，始终三月馀。三省拨兵不能收捕，杀伤官军
无数。”

《医闾漫记》：𨖚阳东山人某，剽掠至一家，男子俱不在，
在者惟三四妇人，兵不知虚实，不敢入其室，于院中
以弓矢恐之。室中两妇引绳，一妇安矢于绳，自窗棚
而射之，数矢，贼犹不退，矢竭矣，乃大声诡呼曰：“取箭
来！”自棚上以麻楷一束掷之地，作矢声。贼惊曰：“彼矢
多如是，不易制也。”遂退去。

《偃曝谈馀》：弘治初，随州应山县女子生髭，长二寸许。
见邸报郑阳一妇人美色，生须三缭约数十茎，长数
寸许，人目之为“须娘”，云宋有须妇人，为女道士，而唐
李光弼之母军中指顾诸将，不敢仰视。有须数十，长
五寸许，封韩国夫人。则固有之矣。

《珍珠船》：南京一女，目重瞳，丏于路。沈文通视之，目有
两瞳子相并。

虎荟江口孙御史夫人养一乳虎，甚驯，著床屏间，翫
弄如意。后虎渐大，夫人归宁，扃虎室中，五日方还。虎
枵甚，见夫人便作搏噬状，夫人大惊，命格杀之。
义兴某人携妻往历阳，附一舟，长年悦其妻，欲图之。
方舣舟，绐，其人曰：“吾此地多相识，留若妻舟中，吾与
若先登陆同行，至山下被殴死。”长年即还舟，劫其妻
曰：“而夫已死于虎，若当与吾偶。”妻哭谓：“寻得遗胔，当
从汝。”长年不得已，漫挈之往。涂间遇虎，径攫长年而
去。妇人见虎谓夫果死，恸哭于途。人问得其故，云：“适
自邑中来，见人愬为舟人殴死复苏，岂尔夫耶？”妇诣
寻之，果其夫更生云。

《情史类略》：“洛中二行贾最友善。忽一年少者腹痛不
可忍，其友极为医治，幸不死，旬馀而化为女。事闻抚
按具奏于朝，适二贾皆未婚，奉旨配为夫妇。”万历丙
戌年事见《邸报》。

刘烶，神宗朝名将也。所用刀六十馀斤，军中号为“刘
大刀。”有姬妾二十馀，极燕赵之选，皆善马弹械。烶每
出巡，诸姬戎装，穿小皮靴，跨善马为前导，四勇士共
举刀架之，烶在其后，旁观者意气亦为之豪《大名府志》：临河城靳氏女将及笄，夜忽生须四寸许，
剪之复出，瞿然若男子。后以毁须竟号痛死。

《曲周县志》：“张调甫率马步五六百人，抢劫河南畽堡，
男妇多逃匿富人赵家书楼上，盗火其楼。马从相妻
李氏抱未岁男坠楼，以幼男先掷楼下，楼高四五丈，
男堕地匍匐自若，氏抱之疾走，无异平时。”

《水经注》：豫章之属县，地多女鸟。《元中记》曰：新阳男子
于水次得之，遂与居，生二女，悉衣羽而去。豫章间养
儿，不露其衣，言是鸟落尘于儿衣中，则令儿病，亦谓
之“飞夜游女。”

《友会谈丛》：“唐段成式言：大历中有乞儿，无两手，以右
足夹笔，而为手写经”，此诚诡遇也。然今京师有一妇
人，年四十馀，全无两臂，又双肩如削，循行衢道，求丐
为事。每梳头发，右足夹栉，左足绾发，又系衣浣面亦
如之，其轻捷稳便，与手无异。人多掷钱赠之，亟伸足
取贯韦绳之上，略无凝滞。予为儿时见之，虽出处不
定，将一纪，而丰凶寒暑，彼且无恙。《又段》言：“景德中因
事到岳州，曾见一妇人，无两臂，但用两足，刺绣鞋片，
纤致与巧手相若，服饰颇洁，所止之处，观者如堵，人
竞以钱投之。意世有无用之人，手足具完，且不能自
养，乃甘死壑沟，是具手臂反不如此二妇人足也。”悲
夫！引以验成式之言，知不诬云。

《老学庵笔记》：曾子宣丞相家男女手指皆少指端一
节，外甥亦然。或云襄阳魏道辅家世，指少一节，道辅
之姊嫁子宣，故子孙肖其外氏。

《西溪丛语》：《香奁集》云：“后魏时相州人，作《李波小妹歌》，
疑其未备，因补之：‘李波小妹字雍容，窄衣短袖蛮锦
红。未解有情梦梁苑，何曾自媚妒吴宫。谁教牵引知
酒味，因令怅望成春慵。海棠花下秋千畔，背人撩鬓
道匆匆’。”韩偓所补，似言闺房之意，大非其实。《北史》：李
安世出为相州刺史，广平人李波，宗族强盛，残掠不
已，刺史薛道标讨之，大为所破，公私成患。百姓语云：
“李波小妹字雍容，褰裙逐马如卷蓬，左射右射必叠
双。妇女尚如此，男子安可逢？”安世设方略诱波等杀
之，州内肃然。

《词话》：东坡云：“龙丘子自洛之蜀，载二侍女，戎装骏马，
至溪山佳处，辄留数日。见者以为异人。后十年，筑室
黄冈之北，号静庵居士。作《临江仙》赠之云：‘细马远驮
双侍女，青巾玉带红靴。溪山好处便为家。谁知巴峡
路，却见洛城花。回旋落英飞玉蕊，人间春日初斜。十
年不见紫云车。龙丘新洞府，铅鼎养丹砂’。”龙丘子即
陈季常也。秦太虚寄之以诗亦云：“侍童双擢玉，鬓发
光可照。骏马锦障泥，相随穷海峤。暮年更折节，学佛
得心要。鬻马放阿樊，幅巾对沉燎。”坡又作诗戏之，有
“龙丘居士益可怜，谈空说有夜不眠。忽闻河东狮子
吼，拄杖落手心茫然”之句。则知季常载侍女以远游，
及暮年甘于枯寂，盖有所制而然，亦可悯笑也。